Bol piatym dieťaťom a druhým synom (prvý zomrel vo veku ôsmich rokov) farára Ernsta Schliemanna a jeho manželky, Luisy Theresy Sophie. Mal štyroch mladších súrodencov. Ako napísal neskôr, Schliemann sám, v tomto období sa zrodil jeho záujem o Tróju a jej hrdinov – vo veku siedmich rokov, dostal od svojho otca ako darček na Vianoce, ""Ilustrovanú históriu sveta"" od Jerrera, v ktorej najväčší dojem na neho urobil obrázok horiacej Tróje. Následne sa rozhodol, že jedného dňa toto mesto nájde.